Wonten ing Blois, Coulomb nliti sipat momotan listrik ing benda lan kapanggihaken bilih momotan mau namung wonten ing lumah benda. Kapanggihaken ugi bilih daya magnet ugi ndherekaken hukum kuadrat kuwalik kados déné daya listrik statis. Sapérangan karyanipun kapanggihaken ugi déning Henry Cavendish nanging karya Cavendish nembé terbit rikala taun 1879. Penemuan Coulomb ingkang mesthikaken wontenipun gayutan antawising kelistrikan lan magnetisme samangke kabuktikaken déning Hans Christian Ørsted sarta Siméon Poisson. Lan punika dados dhasar panaliten elektrodinamika déning Andre-Marie Ampere. Sedaya karyanipun nedahaken orisinalitas lan panaliten ingkang tliti sarta tumemen.